M. G. Ramachandran

Maruthur Gopalan Ramachandran (17 janar 1917 - 24 dhjetor 1987), i njohur gjithashtu me shkurtesën e tij MGR, ishte një aktor, politikan dhe filantrop indian që shërbeu si Shefministër i Tamil Nadusë nga 1977 deri në vdekjen e tij në 1987. Ai ishte themeluesi dhe sekretari i parë i përgjithshëm i Anna Dravida Munnetra Kazhagam në Indi .  Më 19 mars 1988, MGR iu dha pas vdekjes Bharat Ratna, nderi më i lartë civil i Indisë.

Në rininë e tij, MGR dhe vëllai i tij i madh M.G. Chakrapani u bënë anëtarë të një trupe dramatike për të mbështetur familjen e tyre. I ndikuar nga idealet gandiane, MGR u bashkua me Kongresin Kombëtar Indian . Pas disa vitesh aktrimi në shfaqje teatrale, ai bëri debutimin e tij në kinematografi në filmin e vitit 1936 Sathi Leelavathhi në një rol dytësor. Nga fundi i viteve 1940, ai ishte promvuar për të marrë rolet kryesore.

MGR u bë anëtar i Dravida Munnetra Kazhagamit (DMK) e udhëhequr nga C.N . Annadurai dhe u ngrit në radhët e saj, duke përdorur popullaritetin e tij si yll filmi për të ndërtuar një bazë politike. Në vitin 1972, tre vjet pas vdekjes së Annadurait, ai u largua nga DMK, atëherë e udhëhequr nga M. Karunanidhi për të formuar partinë e tij - All India Anna Dravida Munnetra Kazhagam (AIADMK) . Pesë vjet më vonë, MGR drejtoi një aleancë të udhëhequr nga AIADMK drejt fitores në zgjedhjet e 1977, duke e shkatërruar elektoralisht DMK-në. Ai u bë Shefministër i Tamil Nadusë, aktori i parë i filmit që u bë shefministër në Indi. Përveç një ndërsundimi katër-mujore në 1980, kur qeveria e tij u përmbys nga qeveria e Unionit, ai mbeti si kryeministër deri në vdekjen e tij në 1987, duke e udhëhequr AIADMK-në në dy fitore të tjera zgjedhore në 1980  dhe 1984 . 

Në tetor 1984, MGR u diagnostikua me dështim të veshkave si rezultat i diabetit . Ai vdiq më 24 dhjetor 1987 në rezidencën e tij Ramavaram Gardens në Manapakkam pas një sëmundjeje të zgjatur. M.G.R konsiderohet si një ikonë kulturore në Tamil Nadu dhe konsiderohet si një nga aktorët më me ndikim të kinemasë Tamile .  Autobiografia e tij Naan Yaen Piranthaen ( Pse kam lindur ) u botua në 2003. 
Kategoria:Vdekje 1987
Kategoria:Lindje 1917

Kategoria:Politikanë indianë